شوکت تھانوی

شوکت تھانوی 3 فروری 1904کو پیدا ہوئے اور ایکصحافی،ناول نگار، ڈراما نگار،افسانہ نگار، مزاح نگار، ادیب اور شاعر تھے۔انھوں نے ادب کی ہر صنف میں نام کمایا مگر ان کی اصل شہرت مزاح نگاری اور خاص طور پر روزنامہ جنگ میں لکھے گئے ان کے مزاحیہ کالم ہیں۔ نام محمد عمر اور شوکت تخلص تھا۔ اور یہ شوکت تھانوی کے نام سے مشہور ہوئے۔ اور 4 مئی 1963 میں انتقال کرگئے۔

 سوانح حیات 
اتر پردیش (یو پی) کے مشہور قصبے تھانہ بھون کے رہنے والے تھے۔ ضلع متھرا کے مقام بندرابن میں 1907ء میں پیدا ہوئے جہاں ان کے والد محکمہ پولیس میں ملازم تھے۔ کچھ دنوں بعد ان کے والد انسپکٹر جنرل پولیس ہو کر بھوپال چلے گئے۔ شوکت نے بھوپال ہی میں ہوش سنبھالا۔ پھر والد لکھنؤ آ گئے۔ کچھ دنوں علی گڑھ میں بھی رہے مگر والد کی وجہ سے تعلیم کو ادھورا چھوڑ کر معاش کی فکر کرنی پڑی۔ صحافت سے دلچسپی تھی۔ ہندوستان کے کئی مشہور اخباروں سے وابستہ رہے۔ ان میں ہمدم، ہمت، ہفت روزہ سرپنچ زیادہ مشہور ہیں۔ اسی ہفتہ وار اخبار نے انھیں مزاح نگار کی حیثیت سے متعارف کرایا۔ ان کے مضامین سودیشی ریل، سودیشی ڈاک وغیرہ اب تک دلچسپی سے پڑھے جاتے ہیں۔ پاکستان بننے کے بعد کراچی آ گئے اور مختلف اخبارات سے وابستہ رہے۔ ریڈیو پاکستان سے ان کا مستقل فیچر (قاضی جی) بہت مقبول ہوا۔ آخری دنوں میں (جنگ) راولپنڈی ایڈیشن کے ایڈیٹر تھے۔ 1963ء میں انتقال ہوا۔ شوکت تھانوی شاعر بھی تھے، ان کا مجموعہ کلام (گہرستان) کے نام سے شائع ہوا۔

 تصانیف 
نمبرعنواننوعیتصفحاتناشرسن اشاعتدیگر معلومات 1 سودیشی ریل 2 قاضی جی 3 کارٹون 4شیش محل112 ادبا و شعرا پر مضامین216نسیم بُک ڈپو۔ لکھنؤ1981 5 قاعدہ و بے قاعدہ 6 گہرستانشاعری208اشاعت العلوم پریس۔ لکھنؤ 7 شوکتیاںلاہور،ا ُردو بُک سٹال1954 8 بیربل و ملا دو پیازہ 9 مسٹر 10 بید کی کرسی 11 سسرال 12 راجا صاحب 13 دیکھا جائے گا 14 بھابی ناول324ادارۂ فروغِ اُردو،لاہور1962بار دوم  15 تیسرا آدمی 11 افسانے283مکتبہ اُردو، لاہور، س ن 16 منشی جی 17 میر صاحب 18 لاٹری کا ٹکٹ 19 غزالہ (ناول) 20 سانچ کو آنچ (ناول) 21 رقاصہ 22 دوزح 23 حامد مرحوم 24 جوڑ توڑ 25 مغالطہ 26 کہا مرزا غالب نے 27 سچ 28 مضامین شوکت 29 سُسرال ناول192ادارۂ فروغِ اُردو۔ لاہور، س ن، 30 سیلاب تبسم (مزاح) 31 دنیائے تبسم (مزاح)227حالی پبلشنگ ہاؤس۔ دہلی، بار سوم س ن،  32 دُنیا کی بات یکم ستمبر 1937ء 33 نورتن 34 مونڈی کاٹے 35 مولانا 36 بقراط (ناول) 37 طوفان تبسم (مزاح) 38 شرمناک افسانے 39 معما خاتون 40 مسکراہٹیں 41 شیطان کی ڈائری 42 ڈھونگ 43 خانم خان 44 بڑبھس 45 بکواس (ناول)اُردو بُک اسٹال۔ لاہور 46 مجھے خرید لو 47 کنیا 48 دل پھینکلکھنؤ، صدیق بکڈپو1942 49 انشاء اللہ 50 پہیلی بیگم (مزاحیہ ناول) 51 مسٹر چارسو بیس 52 ہم زلف 53 داماد 54 بیگم صاحبہ (ناول) 55 گرگٹ 56 بیوی 57 خدا نخواستہ (ناول) 58 پگلی 59 برقِ تبسم (مزاح) 60 مابدولت (خود نوشت) 61 کچھ یادیں کچھ باتیں 62 بحرِ تبسم (مزاح) 63 موج تبسم (مضامین) 64لاہوریات 

 مزید دیکھیے 
 عرش منیر

 حوالہ جات 

زمرہ:1904ء کی پیدائشیں
زمرہ:1963ء کی وفیات
زمرہ:اردو افسانہ نگار
زمرہ:اردو خاکہ نگار
زمرہ:اردو ناول نگار
زمرہ:بیسویں صدی کے پاکستانی افسانہ نگار
زمرہ:بیسویں صدی کے مرد مصنفین
زمرہ:بیسویں صدی کے ناول نگار
زمرہ:پاکستانی مرد مختصر افسانہ نگار
زمرہ:پاکستانی مزاح نگار
زمرہ:پاکستانی مصنفین
زمرہ:پاکستانی ناول نگار
زمرہ:پاکستانی ڈراما نگار اور ڈراما نویس
زمرہ:تمغائے امتیاز
زمرہ:پاکستانی ریڈیو شخصیات
زمرہ:لاہوری شخصیات
زمرہ:میانی صاحب قبرستان میں مدفون شخصیات
زمرہ:تمغائے امتیاز وصول کنندگان
زمرہ:مہاجر شخصیات
زمرہ:ضلع شاملی کی شخصیات
زمرہ:بیسویں صدی کے پاکستانی مرد مصنفین
زمرہ:لاہور کے مصنفین